SA sangers vat hande in advertensie-veldtog
JY LEES NOU SA sangers vat hande in advertensie-veldtog
Sing dié winter saam met plaaslike sangers en Woolworths. En jy ken reeds die woorde! Die immergroen Come Together van die Beatles is die temalied van Woolies se winter-breidrag. Dit het 'n universele boodskap met duidelike Suid-Afrikaanse invloede.
Miskien het jy dit reeds gisteraand (18 April 2011) al gesien, indien nie, kyk dit hier, plus al die agter die skerms aksie!
"Ons as Suid-Afrikaners het al telkemale bewys dat ons saam ongelooflike dinge kan doen. Daarom die tema van Come Together, om alle Suid-Afrikaners te herinner aan die ongelooflike gees en saamwees wat ons as nasie saam kan vier," verduidelik Woolworths se bemarkingsdirekteur Charmaine Huet.
Van die sangers wat jy in die advertensie kan verwag is Arno Carstens, Chris Chameleon, aKing, Inge Beckmann, Lira, HHP, Loyiso, Gang of Instrumentals en Goldfish. Hulle is uitgevat in dié winter se mooiste breidrag.